תקנות ניירות ערך (אגרת טיפול בהקצאת ניירות ערך בחברה רשומה שהוצעו שלא לציבור)
, ; ; .

עדכון סכומים: .

בתוקף סמכותי לפי   , בהתייעצות עם הרשות ובאישור ועדת הכספים של הכנסת, אני מתקין תקנות אלה:

 בתקנות אלה –
 ”מדד“ – מדד המחירים לצרכן שמפרסמת הלשכה המרכזית לסטטיסטיקה;
 ”חברה רשומה“ – חברה שניירות ערך שלה רשומים למסחר בבורסה;
 ”הרשות“ – רשות ניירות ערך;
 ”שער הבסיס“ – השער שקבעה הבורסה לנייר הערך בתחילת יום המסחר;
 ”דוח ההצעה“ – כמשמעותו  (להלן – תקנות הצעה פרטית);
 ”דוח הצעה מקדמי“ – כמשמעותו .

 ביום הגשת דוח ההצעה או ביום הגשת דוח ההצעה המקדמי, לפי הענין, תשלם חברה רשומה לרשות אגרת טיפול בסך 2,950 שקלים חדשים  (להלן – אגרת טיפול), בתוספת 3 מאיות של אחוז משווי ניירות הערך המוצעים.
 לענין תקנת משנה (א), יחושב שווי ניירות הערך כך:
 מניות – לפי מספר המניות כפול שער הבסיס ביום המסחר שקדם ליום הגשת דוח ההצעה או ביום הגשת דוח ההצעה המקדמי, לפי הענין;
 ניירות ערך הניתנים להמרה או למימוש במניות, לרבות זכויות לאלה – כמות המניות המרבית המתקבלת בעת המימוש או ההמרה, מוכפלת בשער הבסיס של המניה ביום המסחר שקדם ליום הגשת דוח ההצעה או דוח ההצעה המקדמי, לפי הענין.
 שולמה אגרה בגין דוח ההצעה המקדמי, לא תשולם אגרה בגין דוח ההצעה שהוגש בעקבותיו.

 אגרת הטיפול תשתנה ב־1 בינואר של כל שנה (להלן – יום השינוי) לפי שיעור השינוי של המדד החדש לעומת המדד היסודי;
 לענין זה –
 ”המדד החדש“ – המדד שפורסם לאחרונה לפני יום השינוי;
 ”המדד היסודי“ – המדד שפורסם לאחרונה לפני יום השינוי הקודם, ולגבי שינוי אגרת הטיפול ב־1 בינואר 1999 – המדד שפורסם בחודש יולי 1998.
 סכום שהשתנה כאמור בתקנת משנה (א), יעוגל לסכום הקרוב שהוא מכפלה של 5 שקלים חדשים.
 יושב ראש רשות ניירות ערך יפרסם בהודעה ברשומות את אגרת הטיפול כפי שהשתנה עקב שינוי המדד כאמור.

 ביטלה החברה הרשומה, בהודעה בכתב לרשות ובדו״ח מיידי נוסף, את הקצאת ניירות הערך על פי ההצעה הפרטית, בתוך שבעה ימים ממועד הגשת הדו״ח המיידי על הקצאת ניירות הערך, תוחזר לה מלוא האגרה ששילמה.

 מקום שעל הרשות להחזיר לחברה רשומה סכום ששילמה על חשבון אגרת הטיפול יוחזר לה הסכום האמור בתוספת הפרשי הצמדה בשיעור שינוי המדד שפורסם לאחרונה לפני קבלת האגרה לעומת המדד שפורסם לאחרונה לפני ההחזרה.

 יעקב נאמןשר האוצר

בוט חוקים